Harald og Sonja feirer sin 25. jul som kongepar – VG
Prinsesse Ingrid Alexandra og dronning Sonja drikker gløgg av kopper prinsesse Astrid har malt og spiser pepperkaker utenfor lysthuset på Slottet i forbindelse med julefotografering tirsdag ettermiddag. Foto: Lise Åserud / NTB scanpix
Harald og Sonja feirer sin 25. jul som kongepar
Kong Harald og dronning Sonja feirer jul på Kongsseteren med kronprinsfamilien i år. Prinsesse Märtha Louise feirer med barna hos Ari Behn, med hans familie.
Oppdatert 20. desember 2016
Kong Harald og dronning Sonja følger sine tradisjoner og skal ikke ha noen spesiell markering av at dette er deres 25. jul som kongepar:
– Det blir vanlig julefeiring, i år med kronprinsfamilien, på Kongsseteren. Sammen skal de gå til 1. juledagsgudstjeneste i Holmenkollen kapell, sier kommunikasjonssjef Marianne Hagen ved Slottet til NTB.
Prinsesse Märtha Louise og barna skal feire litt med Ari Behn, sammen med hans familie, og litt med kongeparet.
Les også: Dronning Sonja om flyktninger
I flere tiår har kongefamilien stilt opp til julefotografering, som oftest mens de har vært i gang med tradisjonelle juleaktiviteter, som baking, pynting av tre eller posering i finstasen. I år var de imidlertid utendørs, ved lysthuset i Dronningparken.
Der samlet familien seg for å spise pepperkaker og drikke gløgg av kopper som prinsesse Astrid har malt.
De siste årene har kongehuset søkt ut, åpnet seg mer, blant annet med mer aktivitet i sosiale medier og større grad av innsyn. Områdene rundt Slottet er blitt en stadig mer sentral arena for aktiviteter der folket kan treffe de kongelige.
Her har det vært friluftsbibliotek og høytlesing, trær er plantet og intervjuer gjennomført. I år har det vært utekino, jubileumsfeiring og åpning av «prinsesse Ingrid Alexandras skulpturpark».
Les også: Kong Harald inviterte på egenskutt elg
En annen tradisjon som videreføres er dronning Sonjas førjulsbesøk ved en institusjon eller hos en organisasjon som ikke til vanlig får kongelige gjester. I år skal hun besøke Marcus Thranes hus i Oslo, bitte lille julaften:
– Disse julebesøkene er blitt en verdifull tradisjon for henne, sier Hagen.
Kronprinsparet ser ut til å ha startet med samme tradisjon. I år har de delt ut mat til hjemløse sammen med Kirkens Bymisjon og besøkt juleverkstedet på Haug skole og ressurssenter.
Publisert: 20.12.16 kl. 20:01
Oppdatert: 20.12.16 kl. 20:15
Kronprins Haakon beklager lovstridig boligutleie
Kronprins Haakon beklager at han har drevet utleie av boliger uten brukstillatelse.
Kronprinsen kom til unnsetning da kongen snublet
På vei ned fra podiet etter den tradisjonelle Trontalen, gikk…
Stoltenberg angrer på at Kongen ikke fikk dele ut krigsmedaljer: – En feil
Under veterandagen i 2011 reagerte mange på at Kong Harald ikke var til stede – en beslutning Jens Stoltenberg hadde…
Kongen og statsministeren diskuterte Mette-Marits utagerende fortid før bryllupet
Før forlovelsen mellom Kronprins Haakon og Mette-Marit Tjessem Høiby ble offentliggjort, innkalte kong Harald Jens…
Tåke sendte Mette-Marit til Bardufoss
Tett tåke i Tromsø førte til at et fly med kronprinsesse Mette-Marit om bord ikke kunne lande i byen, men ble omdirigert…